tomron87/hebrew-wikipedia-sentences-corpus huggingface dataset:
במהלך עונת 2021/2022, הלייקרס שנחשבה למועמדת מובהקת לאליפות בקדם-העונה, לא הצליחה לעמוד בציפיות וחוותה קושי רב במהלך העונה הסדירה.
וסטברוק ספג האשמות רבות באשר למצב הקבוצה תוך שהוא חווה את העונה האישית הגרועה בקריירה שלו, בעיקר מפני שלא הצליח להתאים את סגנון משחקו המהיר לקבוצה, בגלל חוסר יכולתו לשמור בהגנה ובגלל חוסר עקביות באשר לקליעה, ובאחוזים לא טובים בקליעה מחוץ לקשת.
ב-9 בפברואר 2023, עבר וסטברוק ליוטה ג'אז במסגרת טרייד משולש, אבל שוחרר בביי-אאוט ללוס אנג'לס קליפרס ב-22 בפברואר 2023.
ב-18 ביולי 2024 עבר וסטברוק לדנוור נאגטס במסגרת טרייד.
בסיום העונה ויתר וסטברוק על האופציה להאריך את החוזה לשנה נוספת והפך לשחקן חופשי.
ב-16 באוקטובר 2025, מספר ימים לפני פתיחת עונת 2025/2026, חתם וסטברוק בקבוצת סקרמנטו קינגס.
בפברואר 2010 נכלל וסטברוק בסגל המורחב של נבחרת ארצות הברית לאליפות העולם 2010 ולבסוף אף נכלל בסגל הסופי לטורניר.
באליפות עצמה היטיב וסטברוק לשחק ביחס לשחקן צעיר כמוהו, ועם ממוצעים של 9.1 נקודות, 2.8 ריבאונדים, 2.6 אסיסטים ו-1.3 חטיפות למשחק זכה עם הנבחרת במדליית הזהב לראשונה מאז 1994. שנתיים לאחר מכן היה שותף לנבחרת שזכתה במדליית הזהב באולימפיאדת לונדון.
ביוני 2016 הודיע כי לא ייקח חלק בנבחרת שהשתתפה באולימפיאדת ריו דה ז'ניירו.
ראף טרייד הוא שמה של חברת תקליטים עצמאית ורשת חנויות תקליטים בלונדון, אנגליה.
החנות הראשונה של ראף טרייד נפתחה ברחוב פורטובלו בלונדון ב-1976 על ידי המייסד ג'ף טרוויס.
ב-1978 נוסדה גם חברת תקליטים ידועה שהפכה בהמשך לביתן של להקות כמו הסמית'ס והליברטינז.
החנות והלייבל הופרדו ב-1982, אך הקשרים ביניהן נשארו חזקים עד היום.
עם הפרדת החנות מחברת התקליטים ב-1982 הועבר הסניף ממיקומו ברחוב פורטובלו לדרך קנסינגטון פארק בלונדון.
ב-1988 נפתחה חנות נוספת בקובנט גארדן.
בעבר נפתחו סניפים של החנות גם בסן פרנסיסקו, טוקיו ופריז, אשר נסגרו עם עליית מכירות המוזיקה ברשת.
ראף טרייד החליפה את הסניפים הללו בחנות מוזיקה אינטרנטית.
חנויות ראף טרייד מתמחות בז'אנר הפוסט פאנק, אך מחזיקות בסחורה ממגוון ז'אנרים אלטרנטיביים ומחתרתיים.
בשנים האחרונות החנויות היו אחראיות על הוצאתם של מספר אלבומי אוסף המתמקדים בז'אנרים שונים, כמו אינדי פופ, אלקטרוניקה, קאנטרי, רוק אנד רול ופוסט פאנק.
בכל חודש ינואר מאז 2003 מוציאה החנות אוסף של מיטב המוזיקה מהשנה החולפת, לפי בחירת צוות העובדים, הנקרא Counter Culture.
ב-2007 יצא אוסף נוסף בשם Counter Culture 76 המשקף את השנה בה החנות נוסדה.
ב-2007 נפתח סניף נוסף של ראף טרייד בבריק ליין, מזרח לונדון.
הסניף ממוקם במבשלת יין לשעבר של סטלה ארטואה ומארח הופעות מוזיקה בחינם המוגבלות ל-200 צופים בכל פעם.
בסניף נמכרים בין היתר אלבומים של להקות ללא חוזה הפצה וכרבע מהסחורה מוצעת בתקליטי ויניל.
החנות המקורית שפתח ג'ף טרוויס בפברואר 1976 במערב לונדון אופיינה באווירה קהילתית והתמחתה בתקליטי גראז' רוק ורגאיי.
לאחר שלהקת פאנק צרפתית בשם מטאל אורבן הגיעה לחנות וביקשה עזרה בפרסום המוזיקה שלה, החלו טרוויס והעובדים האחרים בחנות להפיק לראשונה אלבום עבורה.
ב-1978 החנות החלה לארגן רשת הפצת תקליטים בשם "הקרטל", בשיתוף עם חנויות תקליטים עצמאיות אחרות בבריטניה.
הרשת אפשרה ללייבלים קטנים, כמו פקטורי רקורדס ו-2 טון רקורדס למכור את ההפקות שלהם בהפצה ברחבי המדינה.
הרשת התמחתה בעיקר בפוסט פאנק אירופאי וסוגים שונים של רוק אלטרנטיבי מסוף שנות ה-70 ותחילת שנות ה-80 והפיצה גם מגוון פאנזינים בריטיים, דוגמת No Cure.
הלייבל ראף טרייד הוציא סינגל עבור זמר הרגאיי הג'מייקני אוגוסטוס פאבלו, את סינגל הבכורה של קברט וולטייר משפילד ואת הסינגל השני של סטיף ליטל פינגרס, Alternative Ulster.
במהלך 1978 הלייבל הוציא סינגלים עבור המונוכרום סט, סאבווי סקט, סוול מאפס, אלקטריק אילס, ועוד.
ב-1979 הגיע האלבום הראשון שיצא בראף טרייד, Inglammable Material של סטיף ליטל פינגרס, למקום ה-14 במצעד הבריטי והפך לאלבום העצמאי הראשון שמכר מעל 100 אלף עותקים בבריטניה.
ב-1982 הופרדו החנות והלייבל זה מזו.
חטיבת ההפצה נקלעה לקשיים עם הזמן אשר הובילו את הלייבל להכריז על פשיטת רגל ב-1991. החברה כולה הגיעה לבסוף למצב של כינוס נכסים.
בשנת 2000 ראף טרייד רקורדס הושקה מחדש כגוף בבעלות עצמאית, שיתוף פעולה בין ג'ף טרוויס, ג'נט לי (חברת להקת פאבליק אימג' לשעבר) וחברת התקליטים Sanctuary, אשר נקנתה על ידי חברת התקליטים הגדולה BMG ולאחר מכן, ב-2007, נמכרה מחדש לקבוצה עצמאית.
מאז הקמתה המחודשת הוציאה ראף טרייד אלבומים עבור להקות כמו הסטרוקס, הליברטינז, בייבישמבלס, אלילה דיאן ובל וסבסטיאן.
ראסמוס כריסטופר אלם (בשוודית: Rasmus Christoffer Elm; נולד ב-17 במרץ 1988 בקאלמאר, שוודיה) הוא כדורגלן עבר שוודי ששיחק בעמדת הקשר וכיום עוזר מאמן בקאלמאר ובנבחרת שוודיה.
בסוף אוגוסט 2009, אלם חתם חוזה לארבע שנים עם קבוצת הליגה ההולנדית, א.ז.
הוא ערך את הופעת הבכורה שלו שבועיים לאחר מכן, בהפסד לדן האג.
מאמנה לשעבר של נבחרת שוודיה בכדורגל, לארס לאגרבק, אמר כי אלם הוא הכישרון הגדול ביותר ששוודיה הצליחה לייצר מאז זלאטן איברהימוביץ'.
לאחר שנתיים של פציעות והחלמה מהן בתחילת שהותו באלקמאר, אלם חווה הצלחה בעונת 2011. הוא קיבל כמות לא מבוטלת של פרסי "איש המשחק" באותה עונה ושובח על ידי אוהדי הקבוצה על יכולות המסירה והבעיטות החופשיות שלו.
בסוף עונת 2011-12, עזב אלם את הקבוצה לקבוצה הרוסית הגדולה, צסק"א, שם הוא חתם על חוזה לשלוש שנים.
ב-21 באוקטובר 2012 כבש את שערו הראשון במדי הקבוצה, כאשר הבקיע פנדל במשחק הניצחון 2-0 נגד רובין קאזאן.
ב-3 בינואר 2015 חזר לקאלמאר.
במרץ 2020 הודיע על פרישה ממשחק ומונה לעוזר המאמן בקאלמאר.
בפברואר 2009, כבש אלם את שערו הראשון בנבחרת הבוגרת של שוודיה.
לראסמוס שני אחים, דוד המשחק באלפסבורג וויקטור המשחק בא.ז.
ראסל קארינגטון וילסון הוא שחקן פוטבול אמריקני בתפקיד הקוורטרבק המשחק בניו יורק ג'איינטס מליגת ה-NFL.
בדראפט 2012 נבחר בסיבוב השלישי (בחירה 75) על ידי הסיאטל סיהוקס.
בשנת 2011 וילסון שיחק פוטבול מכללות באוניברסיטת ויסקונסין–מדיסון, שם קבע שיא עונתי במדד מסירה לקוורטרבק (191.8) והוביל את נבחרתו לזכייה בליגת הביג 10 ולמשחק הרוז בול.
וילסון זכה בתואר קוורטרבק השנה של הביג 10.
וילסון שיחק פוטבול ובייסבול באוניברסיטת המדינה של קרוליינה הצפונית לפני שעבר לוויסקונסין.
ב-2008, הוא נבחר כרוקי השנה ב-ACC ויה הרוקי הראשון שנבחר לנבחרת השנה של ה-ACC.
וילסון גם שיחק בליגה הנמוכה של הבייסבול בקבוצות טרי סיטי דווילס ב-2010 והאשוויל טוריסט ב-2011 בתפקיד שחקן הבסיס השני.
וילסון חתם בסיאטל סיהוקס ב-7 במאי 2012 לארבע שנים, בהם צפוי להרוויח 3 מיליון דולר, כבר בעונתו הראשונה נקבע להיות הקוורטרבק הפותח.
ב-2012 הוביל וילסון את קבוצתו לגמר המחוזי של פלייאוף 2012 וזכה בתואר רוקי השנה ב-NFL.
בשנת 2013, הוביל וילסון את הסיהוקס לזכייה בסופרבול XLVIII.
וילסון נולד בסינסינטי, אוהיו וגדל בריצ'מונד, וירג'יניה.
יש לו אחות בשם אנה ואח בשם האריסון.
וילסון התחיל לשחק פוטבול כבר בגיל 4.
סבו שיחק פוטבול וכדורסל באוניברסיטת קנטקי, אביו של וילסון שיחק פוטבול ובייסבול בדארטמות' קולג' וכתופס בסן דייגו צ'רג'רס.
אחיו של וילסון שיחק פוטבול וכדורסל באוניברסיטת ריצ'מונד ואחותו היא כדורסלנית ששיחקה במכללת סטנפורד.
אוניברסיטת המדינה של צפון קרוליינה (2007–2010)
בתחילת עונת 2008 התחלק וילסון בתפקיד הקוורטרבק הפותח עם דניאל אוונס והאריסון בק, לאחר המחזור החמישי היה הפותח הבלעדי בהרכב.
וילסון הוביל את קבוצתו למאזן 5–8, כולל 4 ניצחונות רצופים בסוף העונה.
במשחק נגד אוניברסיטת מזרח קרוליינה הוא זרק ל-201 יארד ו-3 טאצ'דאונים.
הוא מסר בששת המשחקים האחרונים שלו שני טאצ'דאונים לפחות כל משחק.
ב-2008 במשחק נגד ראטגרס בפאפה ג'ונס בול הוא מסר ל-186 יארד, טאצ'דאון אחד ורץ 46 יארד לפני המחצית.
ממש לפני המחצית נפגע וילסון במהלך תיקול קשה, ספג פציעה בברך והחמיץ את שאר המשחק.
בכל השנה וילסון השלים 150 מתוך 275 זריקות מסר ל-1,955 יארד 17 טאצ'דאונים ורשם רק חטיפת כדור אחת.
הוא גם רץ עם הכדור 116 פעמיים והשיג 394 יארד ו-4 טאצ'דאונים.
וילסון נבחר לקבוצה הראשונה של ה-ACC והיה לרוקי הראשון שמצליח להיכנס לקבוצה הראשונה של ה-ACC.
ב-2009 וילסון שבר ב-19 בספטמבר את שיא המכללות במסירה ללא חטיפות כשזרק 325 מסירות רצופות ללא חטיפת כדור.
השיא נעצר ב-379 מסירות במשחק נגד וויק פורסט ב-3 באוקטובר.
וילסון החזיק את השיא עד שנשבר ב-10 בנובמבר 2012.
בשנת 2010 הוא הוביל את מכללתו למאזן 4–9 ולניצחון בצ'אמפס ספורט בול ב-2010. הוא הוביל את ה-ACC במסירות ליארדים עם (274.1) וגם הוביל את היארדים להתקפה עם (307.5).
וילסון סיים עם תואר במנהל עסקים ולקח קורסים וסמסטרים במהלך עונת 2010.
בינואר 2011 וילסון התלבט בין משחק בייסבול ופוטבול.
מאמנו קבוצת הפוטבול שלו, טום אובריאן, רצה שווילסון יתחייב לו ופנה לסקאוטים של ה-NFL COMBINE כדי שיבחנו אותו, אך הסקאוטרים לא הזמינו את וילסון למחנה שלהם.
ב-29 באפריל, וילסון שוחרר ממכללתו אחרי שמילא את התחייבותו לקבוצת הפוטבול שלה.
ב-27 ביוני 2011, המאמן של אוניברסיטת ויסקונסין ברט ביילמה הכריז שווילסון התחייב לשחק פוטבול במכללתו.
בפתיחת העונה במשחק מול נבאדה, וילסון מסר ל-255 יארד ושני טאצ'דאונים בניצחון 17–51. הוא גם רץ ל-62 יארד כולל ריצה לטאצ'דאון מ-46 יארד.
בסוף העונה הסדירה וילסון נבחר בידי המאמנים והתקשורת לקבוצת השנה של הביג 10, וזכה בקוורטרבק השנה בביג 10.
באליפות הביג 10 ב-3 בדצמבר, וילסון מסר 3 טאצ'דאונים והוביל את קבוצתו לניצחון 39–42 על אוניברסיטת המדינה של מישיגן.
ברוז בול בשנת 2012, נגד אוניברסיטת אורגון ב-2 בינואר 2012, וילסון השלים 19 מתוך 25 מסירות ל-296 יארד וריצה ל-18 יארד ב-3 טאצ'דאונים (2 במסירה 1 בריצה).
וילסון סיים את השנה עם 33 טאצ'דאונים, שיא לטאצ'דאונים בעונה אחת והשני שמוסר הכי הרבה טאצ'דאונים בביג 10 אחרי דרו בריז שמסר 39 טאצ'דאונים בפרדיו.
הוא קבע גם שיא עונתי באיכות המסירה עם (191.8) ו־4 חטיפות כדור.
ב-28 בינואר 2012, וילסון סיים את הקריירה שלו במכללות בסניור בול 2012.
ב-16 בינואר 2012, וילסון התחיל להתאמן במחנה הסקאוטרים של ה-NFL בברנדטון, פלורידה.
לפני דראפט 2012 וילסון הוועד להיבחר באמצע הסיבוב הראשון של הדראפט.
בפברואר 2012, אמר כריס ווינקה קוורטרבק לשעבר ב-NFL שאם וילסון היה 1.90 הוא היה הבחירה הראשונה בדראפט.
ב-11 באפריל 2012, אמר ג'ו גרודן פרשן מפורסם שהבעיה היחידה של וילסון היא גובה זו הסיבה שהוא לא ייבחר בסיבובים הראשונים.
ב-27 באפריל 2012, וילסון נבחר בידי הסיאטל סיהוקס בסיבוב השלישי (בחירה מספר 75) של הדראפט.
וילסון חתם ל-4 שנים תמורת 2.99 מיליון דולר עם הסיהוקס ב-7 במאי 2012. הוא עשה את הופעת הבכורה שלו במשחק טרום עונה נגד טנסי טייטאנס ב-11 באוגוסט 2012 ואת המשחק שלו כקוורטרבק פותח ב-24 באוגוסט נגד הקנזס סיטי צ'יפס.
ב-26 באוגוסט 2012, וילסון נבחר כקוורטרבק הפותח במשחק הפותח של העונה הסדירה והוא התחרה על העמדה עם טראווריס ג'קסון ומאט פלין.
ב-9 בספטמבר 2012, וילסון ערך את הופעת הבכורה שלו בהפסד 20-16 לאריזונה קרדינלס.
וילסון מסר 18 השלמות מסירה מתוך 34 ניסיונות ל-153 יארד טאצ'דאון אחד וחטיפת כדור אחת.
במשחק השלישי של העונה הסדירה נגד הגרין ביי פאקרס הסיהוקס ניצחו 12–14 במסירת היל מארי ל-75 יארד לגולדן טייט הטאצ'דאון היה אמור להיפסל אך השופטים המחליפים של הליגה אישרו אותו.
וילסון נבחר לשחקן השבוע של פפסי בשבוע 10 כאשר קבוצתו ניצחה 28-7 את הניו יורק ג'טס.
הוא מסר 12 זריקות מתוך 19 ל-188 יארד לשני טאצ'דאונים ועם 7 ניסיונות לרוץ ל-34 יארד.
וילסון נבחר גם לשחקן ההתקפה של השבוע ונבחר שוב פעם לשחקן השבוע בשבוע 13 של העונה הסדירה בניצחון על השיקגו ברס.
הוא זכה ברוקי החודש לחודש דצמבר 2012 אחרי שבחודש הזה הסיהוקס היו במאזן 0–5.
וילסון סיים את העונה הסדירה מדורג 4 בדיוקי מסירה (100.0) כאשר שבר את השיא לרוקי בדיוקי המסירה שהיה שייך לבן רות'ליסברגר ב-2004 (98.1).
הוא מסר ל-3,118 יארד 26 טאצ'דאונים השווה את השיא של פייטון מאנינג למסירות לטאצ'דאונים לרוקי, וגם וילסון רץ ל-489 יארד ו-4 טאצ'דאונים.
וילסון הוביל את קבוצתו לפלייאוף בשנתו הראשונה.
וילסון ערך את הופעת הבכורה שלו בפלייאוף נגד הוושינגטון רדסקינס כשמסר ל-187 יארד ורץ ל-67 יארד בניצחון הקאמבק של הסיהוקס 24-14 נגד הרדסקינס.
בחצי הגמר האזורי פגשו הסיהוקס את האטלנטה פלקונס, במשחק הזה וילסון מסר ל-385 יארד ורץ ל-60 יארד אבל הסיהוקס הפסידו 28–30.
וילסון הגיע לפרו בול כמליף למאט ריאן הקוורטרבק של הפלקונס שלא היה יכול להשתתף במשחק.
בפרו בול וילסון השלים 8 מתוך 10 מסירותיו ל-98 יארד ו-3 טאצ'דאונים.
את שנת 2013, וילסון והסיהוקס פתחו עם מאזן 0–4. הפסדם הראשון הגיע בשבוע 5 נגד האינדיאנפוליס קולטס.
אחרי ההפסד, ניצחו ברצף 7 פעמים והביסו הניו אורלינס סיינטס 34-13. במשחק הזה וילסון מסר ל-3 טאצ'דאונים וזכה בשחקן השבוע של ה-NFC.
בשלושת השבועות שלאחר מכן, הסיהוקס ספגו 2 הפסדים מהסן פרנסיסקו 49' והאריזונה קרדינלס, וניצחו בשבוע 17 את הסנט לואיס ראמס 13-3 והגיעו מדורגים 1 לפלייאוף.
וילסון סיים את העונה הסדירה עם 26 טאצ'דאונים ו-9 חטיפות כדור.
וילסון נבחר שוב לפרו בול ב-27 בדצמבר 2013.
ב-19 בינואר 2014, וילסון והסיהוקס הביסו את הסן פרנסיסקו 49' 23-17 כדי לזכות באליפות המחוזית מה ששלח את הסיהוקס לסופרבול.
בסופרבול, וילסון מסר ל-206 יארד שני טאצ'דאונים ובלי חטיפת כדור, והסיהוקס ניצחו 8–43 את הדנבר ברונקוס.
וילסון הפך לקוורטרבק השחור השני שזוכה בסופרבול כשחקן פותח, אחרי דאג ויליאמס.
במהלך סופרבול LVI, זכה בפרס בארט (על שמו של בראיין "בארט" סטאר שהיה קוורטרבק ומאמן בליגת ה־NFL) המוענק לספורטאי שהפגין אופי ומנהיגות יוצאי דופן על המגרש ומחוצה לו בתרומה לקהילה.
ב-8 במרץ עבר בטרייד לדנבר ברונקוס.
ב-4 במרץ 2024 לאחר תקופה מאכזבת במועדון הברונקוס הודיעו כי ראסל ישוחרר ב-13 במרץ מהקבוצה.
ב-15 במרץ חתם ראסל על חוזה לעונה בשווי 1.2 מיליון דולר (חוזה מינימום לשחקן בעל ותק של 7+ שנים בליגה) אצל הפיטסבורג סטילרס.
ב- 26 במרץ 2025 חתם ראסל על חוזה לעונה בשווי 10.5 מיליון דולר אצל הניו יורק ג'יאנטס
ראספברי פאי היא סדרת מחשבי־לוח־יחיד בגודל כרטיס אשראי שפותחו בקרן ראספברי פאי בבריטניה מתוך רצון לקדם את לימוד ענף מדעי המחשב ונושאים קשורים אליהם, בקרב תלמידים בבתי ספר, וכן בארצות שאינן מפותחות דיין מבחינה טכנולוגית וכלכלית.
המודל הראשון של המחשב צבר פופולריות רבה, וזכה להצלחה עסקית הרבה יותר מהתחזיות הראשוניות שנחזו עבורו.
מעבר לרכישתו כמחשב, נמכר הראספברי פאי גם לצרכים אחרים השונים מייעודו המקורי כמחשב, וזוכה להשתלב בענפים כגון רובוטיקה.
המוצר פופולרי במיוחד בקרב קהילת המייקרים (Makers).
על פי דיווחים של קרן ראספברי פאי, למעלה מ-19 מיליון יחידות של הראספברי פאי נמכרו עד למרץ 2018, עובדה ההופכת אותו למחשב הנמכר ביותר מתוצרת בריטניה.
מספר דורות של ראספברי פאי הושקו ושווקו עד כה.
הדור הראשון של המעבדים (ראספברי פאי 1, מודל B; אנגלית: Raspberry Pi 1, Model B) יצא לשוק בפברואר 2012. בעקבותיו יצא לשוק מעבד מפושט יותר ביחס לקודמו, שמחירו היה זול יותר.
שם מעבד זה נקרא "מודל A" .
ב־2014, השיקה קרן ראספברי פאי לוח חדש של מעבד, אשר כלל עיצוב משופר של רכיבי המעבד, וכן שיפור מיקומם על גבי הלוח (במילים אחרות, ארכיטקטורת המעבד שופרה) – אשר הביאו לביצועים טובים יותר של המעבד, ביחס למודלים הקודמים.
מודל זה קבע את הקו המנחה עבור המעבדים הבאים שיוצרו לאחריו.
מודלים משופרים של ראספברי פאי מהסוגים: +A ו־+B שווקו כשנה לאחר שיווקו של דגם זה.
התקנים חיצוניים, הכוללים מקלדות, עכברים וכיסויים עבור המעבד – אינם מגיעים עמו בחבילה אחת שלמה.
למרות זאת, עזרים מסוימים נכללו בכל זאת במספר מעבדים מסוג זה, בין אם בייצור רשמי מטעם קרן ראספברי פאי, ובין אם לא.
הגרסאות והדורות השונים של ראספברי פאי 2 מיוצרים במספר תצורות דרך הסכמי ייצור עם החברות Newark element14, RS Components ו־Egoman.
חברות אלו מוכרות את המחשב הן ישירות ללקוחות פרטיים והן בכמויות גדולות, לסיטונאים המשווקים אותו בערוצים שונים.
חברת אגומן (Egoman) משווקת את המחשב בגרסה מיוחדת להפצה בטאיוואן בלבד.
תצורה זו נבדלת מהאחרות בהיעדר סמל ה־FCC על המעגל המודפס.
המחשב המקורי מבוסס מערכת־על־שבב BCM2835 של Broadcom הכוללת מעבד במהירות 700 MHz ומעבד גרפי.
המודל המקורי הכיל זיכרון גישה אקראית (RAM) בגודל 256 מגה־בתים.
מודלים מאוחרים יותר (B, B+) הכילו 512 מגה־בתים של RAM ובהמשך 1GB (דגמי 2 ו־3 מודל B).
המערכת טוענת את קובצי הנתונים ומערכת ההפעלה מכרטיס SD שיש להכניס לקורא כרטיסים המורכב על הלוח.
ב־2014 הודיעה קרן ראספברי פאי על תחילת מכירת ה"קומפיוט" (Compute), מחשב הכולל מעבד BCM2835 ו־512 מגה־בתים של RAM, ומורכב עליו כרטיס eMMC (אשר לא ניתן להסרה).
הלוח מיועד לשימוש במערכות מוטמעות, למשל בתוך צגים.
הקרן מציעה גרסאות לינוקס שונות לשימוש עם המחשב, הזמינות להורדה בחינם.
כלים לשפת פייתון זמינים, שכן היא השפה המרכזית בה מתכנתים על הפאי.
בנוסף, ישנם כלים לתכנות בבייסיק, C/C++, ג'אווה, פרל ורובי.
בתחילת פברואר 2015 החלה מכירת הדור השני של המחשב, הראספברי פאי 2. המחשב החדש הוצע בתצורת B בלבד, וכולל מערכת־על־שבב BCM2836, המכילה מעבד Arm Cortex-A7 בעל ארבע ליבות.
הוא כולל מעבד גרפי זהה לדגם הקודם ו־1024 מגה־בתים של RAM.
מחיר המחשב נשאר 35 דולרים אמריקאיים, ואילו שאר המחשבים הוזלו.
נכון ל־2016 נמכרו יותר מעשרה מיליון מחשבים מהדורות השונים.
ראספברי פאי מחזיק בשיא המחשב הבריטי הנמכר ביותר ובמקום השני בעולם אחרי ה־Amstrad PCW.
זהו המחשב האישי הבריטי שהשיג שיאי מכירות שהציבו אותו כמחשב הנמכר מהר ביותר.
בשנת 2018 ביום הפאי (14 במרץ), הוציאה הקרן עדכון גרסה לדגם הקודם שנמכר באותו המחיר.
התוכנה Pi-hole פותחה במיוחד למכשירי ראספברי פאי והיא בשימוש לצורכי חסימת פרסומות.
הדורות השונים של ראספברי פאי מיוצרים במספר תצורות דרך הסכמי ייצור עם החברות Newark element14 (Premier Farnell), RS Components ו־Egoman.
חברות אלו מוכרות את המחשבים הן ללקוחות הקצה והן למשווקים.
אגומן (Egoman) מייצרת גרסאות להפצה בלעדית בטאיוואן, מהן נעדרים סימוני FCC/CE.
המודל המקורי מבוסס על שבב מבית ברודקום BCM2835 מסוג מערכת על שבב, שכללה מעבד ARM1179JZF-S במהירות 700MHz, מעבד גרפי של VideoCore IV ושווק עם 256 מגה־בתים של זיכרון גישה אקראית (RAM).
מודלים מאוחרים יותר (B ו־B+) כללו 512 מגה־בתים של RAM.
המערכת תומכת ב־Secure Digital או MicroSD במודלים מאוחרים יותר כתצורה לשמירת הקבצים וטעינת מערכת ההפעלה.
ב־2014 הודיעה קרן ראספברי פאי על תחילת שיווק לוח ה"קומפיוט" (Compute Module) המכיל מעבד BCM2835 ו־512MB RAM ומדיית אחסון מסוג eMMC.
לוח זה מיועד לשימוש במערכות מוטמעות.
הקרן מציעה הפצת Debian בשם Raspbian, וכן מערכות הפעלה נוספות לשימוש עם הפאי.
כלים לתכנות על הלוח זמינים למשתמש, כגון Python שהיא שפת התכנות הראשית לפאי, עם תמיכה בשפות נוספות.
המערכת על שבב שנמצאת בשימוש בדור הראשון של הפאי דומה לשבב הנמצא בשימוש בטלפונים חכמים כגון iPhone 3G.
הפאי מציע את המערכת על שבב BCM2835 הכולל מעבד ARM1176JZF-S במהירות 700MHz, מאיץ גרפי VideoCore IV וזיכרון גישה אקראית.
תדר העבודה של המעבד הוא 700 MHz כברירת מחדל, והוא מגיע ליכולות חישוב שוות ערך ל־0.041 גיגה FLOPS.
ברמת המעבד הסטנדרטי, המעבד מציע יכולת חישוב שוות ערך לפנטיום II משנת 1997, במהירות 300 MHz.
מבחינת היכולת הגרפית, הביצועים שווי ערך ל־Xbox המקורי משנת 2001.
הדור הראשון של הלוח פעל במהירות 700MHz, ולא התחמם ברמה כזו שדרשה קירור מיוחד, אלא אם המהירו (Overclock) את המעבד.
הדור השני של המחשב כלל מעבד בתדר שעון של 900MHz, וגם מהירות זו לא דרשה קירור מיוחד.
עם זאת, תפעול המעבד ושאר רכיביו במהירות גדולות מהרגיל ידרשו קירור.
את רוב הלוחות ניתן להמהיר למהירויות של עד 1000MHz.
מודלי הבטא של הראספברי פאי הכילו 256 מגה־בתים של זיכרון גישה אקראית (RAM).
חצי מהזיכרון נמצא בשימוש המעבד הגרפי בעוד החצי השני נמצא בשימוש המעבד.
מודלי A ו־B שווקו גם הם עם 256MB של RAM, אך למשתמש הייתה אפשרות לבחור שלוש חלוקות אפשריות לזיכרון בין המעבד למעבד הגרפי.
לדור השני והשלישי של הלוח, ראספברי פאי 2 ו־3, 1024 מגה־בתים של RAM.
עם הזמן גילו חוקרי וחובבי טכנולוגיה מגוון נרחב של שימושים שניתן לעשות עם הראספברי פאי:
ראסל ג'ורג' טובי הוא שחקן אנגלי.
טובי מרבה להופיע בטלוויזיה, בסרטי קולנוע ובתיאטרון.
הוא מוכר בעיקר מהופעתו בדמות אדם זאב (ג'ורג' סנדס) בדרמה העל טבעית של ה-BBC "כמעט אנושיים".
תפקידים בולטים נוספים שלו היו בסרט ובגרסה הבימתית של "נערי ההיסטוריה", סטיב בסיטקום "הוא והיא" ובתור קווין מאת'סון בסדרה "Looking" של רשת HBO.
טובי נולד וגדל בבילריקי שבמחוז אסקס באנגליה.
הוא הצעיר מבין שני ילדיהם של קרול היינס וג'ורג' טובי.
הוא למד בבית הספר "הרולד קורט סקול" בהרולד ווד ובבית הספר התיכון שנפילד.
בילדותו היה אספן נלהב של כל מיני דברים.
הוריו היו לוקחים אותו לחפירות ארכאולוגיות ולמוזיאונים, קנו לו גלאי מתכות, והלכו איתו לכנסים של מינרלוגים.
זמן מה רצה להיות מורה להיסטוריה, אבל אחרי שראה את הסרטים "ללכת שבי אחריו", "הגוניס" ו"אני והחבר'ה", החליט להיות שחקן.
טובי החל את קריירת המשחק שלו כילד.
הוא הצטרף למועדון דרמה, וצד את עינו של צייד כישרונות.
הוא התחיל לשחק כשהיה בן 11, ועבד בקביעות עד כדי כך שהפסיד שיעורים רבים מדי.
אביו הציע להפסיק את קריירת המשחק, אבל אימו שכנעה אותו לאפשר לבנם להמשיך ולשחק.
ב-1994 החל להופיע בטלוויזיה בסדרת הטלוויזיה לילדים "Mud" בערוץ BBC One.
בגיל 16 עזב טובי את בית ספר התיכון והחל ללמוד אמנויות הבמה בבארקינג קולג' .
אחרי שנה סולק מהקולג' כשקיבל עבודה במשחק במקום להופיע בהצגה של בית הספר.
הוא שיחק במחזות בצ'יצ'סטר בבימוייה של דברה ג'ילט , אשתו של פטריק מרבר .
את מרבר פגש טובי באמצעות ג'ילט, ומרבר ליהק אותו לשחק במחזה "הווארד כץ" בתיאטרון הלאומי.
עוד הופיע בתיאטרון הלאומי במחזה "נערתו ששת" ובמחזה על פי ספרי "חומריו האפלים".
ב-2004 שיחק בתפקיד רודג' במחזה "נערי ההיסטוריה" מאת אלן בנט בתיאטרון המלכותי הלאומי, הוא השתתף בסיבוב הופעות עם ההצגה בברודוויי, סידני, ולינגטון והונג קונג, וגם גילם את הדמות בעיבוד רדיופוני ובסרט הקולנוע באותו שם.
הוא נבחן לתפקיד קרות'ר, אבל הסכים לקבל את התפקיד של רודג' אחרי שבנט הבטיח לו למלא את הדמות ביותר תוכן.
טובי שהיה חסר ביטחון מכיוון שלא למד בבית ספר למשחק כמו אחרים בני גילו, נרשם לסדנאות קריאה רבות בתיאטרון הלאומי.
באביב 2007 שיחק טובי בסדרה הקומית "Rob Brydon's Annually Retentive" בכיכובו של רוב בריידון, וגילם את בן, המפיק של רוב.
ב-2007 שיחק בתפקיד פרח הקצונה אלונזו פריים בספיישל חג המולד של הסדרה "דוקטור הו" בפרק "מסע הארורים".
דייוויס, מפיק ותסריטאי הסדרה, הציע את טובי לתפקיד הדוקטור הבא שיחליף את דייוויד טננט, לפני שהוכרז שהדוקטור ה-11 יהיה מאט סמית.
טובי גילם שוב את הדמות של הצוער אלונזו פריים בפרק "סוף הזמן" בספיישל חג המולד של שנת 2009.
טובי שיחק בתפקיד אדם זאב בשם ג'ורג' סנדס בסדרת הדרמה "כמעט אנושיים".
פרק הפיילוט שודר ב-BBC3 ב-18 בפברואר 2008. הוזמנה סדרה של שישה פרקים שהראשון בהם שודר ב-25 בינואר 2009. טובי עזב את הסדרה בתחילת העונה הרביעית ב-5 בפברואר 2012. בנובמבר אותה שנה יצא לאור ספר שמע, שהקליט טובי, של הרומן "Chasers" מאת מארק מיכלובסקי המבוסס על הסדרה "כמעט אנושיים".
במרץ 2009, שיחק טובי בתפקיד ראשי במחזה "A Miracle" בתיאטרון רויאל קורט, וגילם את גארי טרדגיל, חייל בריטי החוזר לנורפוק מחו"ל.
ב-8 במרץ 2009 השתתף בטקס הענקת פרסי אוליבייה והגיש את פרס השחקנית הטובה ביותר למרגרט טייזאק על הופעתה במחזה "The Chalk Garden".
ב-2009 שיחק טובי בסרט "Huge", והשתתף בשני פרקי פיילוט.
האחד "Young, Unemployed and Lazy" סיטקום של BBC3 ששמו הוחלף ל"הוא והיא", לצדה של שרה סולימני, והשני "The Increasingly Poor Decisions of Todd Margare" כחלק מסדרת "Comedy Showcase", קומדיה של ערוץ 4 עם ספייק ג'ונז וויל ארנט.
טובי הופיע בשלושה סרטים קצרים: "Drop" (שהקרנת הבכורה שלו הייתה ב-2009 בפסטיבל סרטים קצרים של חברת ראשס), "Roar", ו-"In Passing".
הקרנת הבכורה של הסרט "Roar" הייתה ב-24 ביוני 2009 בפסטיבל הסרטים של פאלם ספרינג.
ב-2011 היה הקריין והמגיש של התוכנית הדוקומנטרית "Sun, Sex and Suspicious Parents" של ערוץ BBC3. בסדרת הדרמה-קומית של ה-BBC "גאווין וסטייסי" שיחק טובי בתפקיד באג'י, אחד מחבריו של גאווין.
בינואר 2012 הופיע בתפקיד הנרי נייט בפרק "כלבם של בני בסקרוויל" בסדרה "שרלוק", עיבוד מודרני לסיפורי שרלוק הולמס.
ב-2013 שיחק בתפקיד ראשי בסיטקום "החבר'ה מהלשכה" המתרחשת בלשכת עבודה עמוסה במערב המידלנס שבאנגליה.
ב-2013 שיחק טובי בסדרת הטלוויזיה האמריקאית "Looking" העוסקת בחבורה של חברים הומוסקסואלים החיים בסן פרנסיסקו.
8 הפרקים של העונה הראשונה שודרו ב-2014 ברשת HBO.
בעונה השנייה קיבל טובי תפקיד קבוע בסדרה.
ב-2015 שיחק טובי בסדרת הדרמה ההיסטורית "Banished" שכתב ג'ימי מקגוורן, על קבוצה של אסירים בריטים באוסטרליה של המאה ה-18. באותה שנה שיחק בסרט הקולנוע "הליידי בקרוואן" (The Lady in the Van) לצדה של השחקנית זוכת פרס אוסקר מגי סמית'.
בנוסף להיותו שחקן טובי הוא סופר, מחזאי ותסריטאי.
הוא כתב שלושה מחזות (שטרם פורסמו), ואחד מהסיפורים הקצרים שכתב פורסם במגזין "קומפני".
עוד כתב תסריט לסרט קצר בשם "ויקטור".
היותו הומוסקסואל גרם לחיכוכים בינו ובני משפחתו.
לדבריו הוא יצא מהארון בגיל 15 או 16 בפני חברים ומכרים, אבל בפני הוריו יצא מהארון רק כשהיה בן 18. לאחר מכן הסתכסך עם אביו שאמר שאם ידע על כך קודם היה מבקש ממנו לעבור טיפול המרה כדי "לפתור את הבעיה".
טובי אמר שהוריו היו מודאגים מאוד מהאפשרות שיידבק בנגיף ה-HIV.
בנובמבר 2004 עם הולדת אחיינו של טובי שופרו היחסים במשפחה.
טובי יוצא עם מאמן הרוגבי ושחקן הפורנו לשעבר, סטיב ברוקמן כבר מ-2016. השניים התארסו בפברואר 2018 אך נפרדו ביוני של אותה השנה.
ב-2019 השניים חזרו לקשר זוגי.
שנהשםתפקידהערות2001נפוליאון שלי (אנ')מגויס2006נערי ההיסטוריה (אנ')רודג'2010Hugeקארל2012Grabbersד"ר סמית'פיראטים!פיראט לבקןדיבובצלף בבניין (אנ')פול2014אפי גריי (אנ')ג'ורג'החבובות - מבוקשותשליח השמפניהBlackwoodג'קגאווהטיםהמומינים בריביירהמומינטרולדיבוב2015הליידי בקרוואןבחור צעיר עם עגילים2016מיינדהורן (אנ')פול מליThe Passג'ייסון2017The Hippopotamusרופרט קיינס2019השקרן הטובסטיבן2022Allelujahקולין קולמן2023White Widowצ'רלילאהוב מחדשבילי ברוקס2025לבוש אזרחי (אנ')אנדרו
קריין את שלוש העונות הראשונות2012שרלוקהנרי נייטפרק: "The Hounds of Baskerville"Playhouse Presentsפוטמןפרק: "Walking the Dogs"Coming Upקארלפרק: "New Cross"2013The Dog Rescuersקריינותתוכנית תיעודית של ערוץ 5 (אנ')
קריין את העונה הראשונהWhat Remainsמייקל ג'נסן4 פרקיםTalking to the Deadהאו בריידון2 פרקים2013–2015החבר'ה מהלשכהקארל לינדהרסטתפקיד ראשי (3 עונות); 18 פרקים2013–2014Snow, Sex and Suspicious Parentsמנחה2 עונות; 8 פרקים
3 פרקיםאבק כוכבים (אנ')דייב2 פרקיםאימה אמריקאית: ניו יורקפטריק ריאדתפקיד ראשי; 10 פרקים2023Festning Norgeצ'ארלי אולדמןתפקיד ראשי; 7 פרקים2023–הווהJuiceגאיתפקיד ראשי; 6 פרקים2024אויבות: קפוטה נגד הנשיםג'ון אושיי3 פרקים2025חשוד: הירי בז'אן שארל דה מנזס (אנ')בריאן פאדיק (אנ')4 פרקיםTBAThe War Between the Land and the Seaברקליסדרה עתידית של BBC One
סנבורן הוא קצין בדימוס בדרגת מייג'ור גנרל בחיל הנחתים של ארצות הברית.
כיהן כמפקד כוחות הנחתים בפיקוד אירופה ובפיקוד אפריקה.
סנבורן סיים ב-1986 תואר ראשון באוניברסיטת פלורידה במסגרת תוכנית הכשרת קציני המילואים של חיל הנחתים של ארצות הברית.
ב-1988 סיים קורס טיס של הנחתים ולאחר מכן הוכשר כטייס AV-8B הרייר II.
הוא הוצב בטייסת התקיפה 231 ושירת בבסיס הנחתים איוואקוני שביפן ולאחר מכן בערב הסעודית.
במלחמת המפרץ נפגע ב-9 בפברואר 1991 מאש נגד מטוסים במהלך גיחת ההפצצה ה-17 שביצע ומטוסו הופל.
הוא נלקח בשבי והושם בכלא במרכז בגדאד, שם עבר עינויים על ידי שוביו עד שחרורו לאחר 26 ימים.
לאחר 30 יום של שיקום במרכז הרפואי הלאומי של הצי חזר לשירות פעיל.
ביולי 1992 הוצב כקצין קישור אווירי בגדוד הראשון של רגימנט הנחתים השמיני.
ביולי 1993 הוצב בטייסת התקיפה 542 כחבר צוות קליטת המטוסים החדשים מדגם AV-8B הרייר II+ בחיל הנחתים.
ב-1994 חזר לטייסת התקיפה 231. ביוני 1996 הוצב ביחידת המשלוח ה-26 של הנחתים שנשלחה לאזור הים התיכון כטייס AV-8B הרייר II+.
הוא השתתף בפעולות כוח האכיפה בבוסניה והרצגובינה, במבצע פינוי האזרחים האמריקאים מאלבניה, וכן במבצע פינוי אזרחים מזאיר במהלך מלחמת קונגו הראשונה.
ביוני 1997 הוצב בצוות תכנון מערכות למטוסי AV-8B בפיקוד המערכות האוויריות של הנחתים.
לאחר קורס פיקוד ומטה של הנחתים הוצב ביולי 2001 כסגן מפקד טייסת התקיפה 542. עם הטייסת השתתף במלחמת עיראק.
ב-2003 מונה לקצין המבצעים של להק 14.
ביוני 2004 מונה למפקד טייסת התקיפה 542 בזמן שהוצבה בבסיס אל-אסד בעיראק, ושירת בתפקיד עד יולי 2006. בתקופת פיקודו זכתה היחידה בפרס הטייסת המצטיינת בחיל.
לאחר לימודים באוניברסיטה לביטחון לאומי שירת כראש ענף במשרדי תוכנית Joint Strike Fighter.
במאי 2009 מונה למפקד להק 14. לאחר מכן שירת כעוזר מפקד השלוחה הקדמית של כנף 2 שהוצבה באפגניסטן.
ביולי 2001 מונה לסגן קצין אג"ם פיקוד אירופה של ארצות הברית בשטוטגרט שבגרמניה.
בתפקידו הבא שירת כראש מחלקה באגף כוח האדם של חיל הנחתים.
ביולי 2015 מונה למפקד כנף הנחתים הראשונה.
ביולי 2017 מונה למפקד כוחות הנחתים בפיקוד אירופה ובפיקוד אפריקה ושירת בתפקיד עד יולי 2019.
במהלך שירותו צבר מעל 2,400 שעות טיסה במטוסי AV-8B הרייר II.
סנבורן בעל תואר שני במנהל עסקים מאוניברסיטת בוסטון ותואר שני באסטרטגיית משאבים לאומיים מהאוניברסיטה לביטחון לאומי.
ראסל גולדנקלאוד ויינר הוא מיליארדר יהודי-אמריקאי ומתרים פוליטי.
ויינר הוא הבן של זוג היהודים-אמריקאים מייקל ויינר, הידוע יותר כשדר תוכנית אירוח ברדיו בשם מייקל סאבג', וג'נט ויינר.
ויינר סיים את תיכון רדווד בלארקספור, קליפורניה, בוגר אוניברסיטת סן דייגו עם תואר ראשון במדעי המדינה.
הוא ארגן אירועים עבור Paul Revere Society, ועבד כסוכן נסיעות.
הוא היוצר של משקה האנרגיה Rockstar, וגם מייסד ומנכ"ל של חברה משלו, בלאס וגאס שבנבדה.
ב-2016, נכנס לראשונה לרשימת פורבס של 500 האמריקאים העשירים ביותר, עם שווי מוערך של 3.4 מיליארד דולר.
ויינר חי בדלריי ביץ', פלורידה.
ראף ואלונה (באיטלקית: Raffaele "Raf" Vallone ; 17 בפברואר 1916 – 31 באוקטובר 2002) היה כדורגלן ושחקן קולנוע איטלקי.
ואלונה, בנו של עורך דין למד משפטים בטורינו ועבד במשרדו של אביו.
הוא שיחק ככדורגלן מקצועי בסרייה א' במועדון הכדורגל טורינו וזכה עם קבוצתו בתחרות קופה איטליה ב-1935.
הוא התמנה לראש מדור התרבות בעיתון ל'אוניטה של המפלגה הקומוניסטית האיטלקית וכן למבקר קולנוע בעיתון לה סטמפה.
בתקופת מלחמת העולם השנייה היה חבר במחתרת הקומוניסטית האנטי פשיסטית.
ב-1942 הופיע בתפקיד קטן בסרט אנו החיים לפי ספרה של איין ראנד.
ב-1949 ליהק אותו הבמאי ג'וזפה דה סאנטיס לסרט הנאו-ריאליסטי האורז המר לצידם של סילבנה מנגנו וויטוריו גסמן.
ואלונה הופיע אתם גם בסרט "אנה" (1951).
הוא החל בקריירה בינלאומית והופיע בעשרות סרטים, רובם בתפקידי משנה.
ב-1960 הופיע בסרט שתי נשים לצידה של סופיה לורן.
ב-1957 הופיע בסרט "מוכרת הפרחים" ("לה ויולטרה") לצידה של שרה מונטייל.
ב-1961 הופיע בסרט אל סיד לצידם של צ'רלטון הסטון וסופיה לורן.
ב-1962 שיחק בתפקיד הראשי של אדי קרבונה בסרט מראה מעל הגשר בבימויו של סידני לומט לפי מחזהו של ארתור מילר.
על תפקידו זה זכה בפרס דוד די דונטלו לשחקן הטוב ביותר.
ב-1963 הופיע בסרטו של ג'ון יוסטון "הקרדינל".
ב-1966 הופיע ככומר בסרט "נבדה סמית' לצידו של סטיב מקווין.
ב-1990 הופיע בסרט הסנדק חלק שלישי כקרדינל למברטו.
הוא מת מהתקף לב ברומא בשנת 2002 בגיל 86.
היה נשוי לשחקנית האיטלקית אלנה וארזי ולהם שתי בנות ובן.
האורז המר (1941) בתפקיד מרקו
ראסנשאנדה או בלוטשאנדה , הוא כינוי גנאי שהיה בשימוש בגרמניה הנאצית לצורך ציון נישואי תערובת בין בני הגזע הארי לבין מי שאינם ארים, בהם יהודים.
מדיניות זו יושמה בחקיקה, שבמסגרתה נדרשו עובדים במגזר הציבורי (כולל מורים) וחברי המפלגה הנאצית להנפיק תעודת ארי.
לאחר מכן, מ-1935, עם חקיקת חוקי נירנברג, נאסר על ארים ולא ארים, בהם יהודים, לקיים יחסי מין וקשרי נישואין אלה עם אלה.
מכיוון שיהודים שהתנצרו עדיין נחשבו יהודים לפי תורת הגזע, נאסרו גם נישואיהם של גרמנים ארים עם יהודים שהתנצרו או נוצרים שאחד מאבותיהם עד דור שלישי היה יהודי.
מערכת החינוך של גרמניה הנאצית הכניסה לספרי הלימוד ולתוכנית הלימודים את המונח "ראסנשאנדה" כדי לפעול נגד נישואי תערובת בגרמניה.
הסרט "היהודי זיס", שהופק והוקרן בגרמניה ב-1940, היה חלק מגל תעמולה זה.
בשנות מלחמת העולם השנייה נאסרו בחוק, במסגרת תפיסת ה"ראסנשאנדה", קשרי נישואין או יחסי מין בין מיליוני עובדי הכפייה שהובאו לגרמניה, בעיקר ממזרח אירופה, לבין גרמנים שנחשבו "ממוצא ארי".
לכך היו גם סיבות אידיאלוגיות וסיבות מעשיות.
הסיבה האידאולוגית הייתה נטועה ברצון הנאצי למנוע נישואי תערובת ולמנוע מה שכונה בפי הנאצים "דילול הדם" ו"הפחתת איכותו של הגזע הארי".
הסיבה המעשית הייתה כניסתן להריון של פועלות כפייה רבות ממזרח אירופה בחוות ובמפעלים בגרמניה, דבר שהפחית את כושר העבודה שלהן וגרם ללידת ילדים שנחשבו "מעורבי גזע" ופגעו בטוהר הגזע הארי ובחוסנו של הגזע, לפי מונחי תורת הגזע.
רורק היה עורך דין ואיש ממשל אמריקאי.
הוא מילא תפקידי מפתח בקונגרס ובממשל הפדרלי.
בדצמבר 1985 הוא מונה על ידי הנשיא רונלד רייגן כמזכיר חיל האוויר של ארצות הברית, תפקיד בו הוא כיהן עד אפריל 1986.
ראסל רורק נולד בניו יורק, הוא למד באוניברסיטת מרילנד וסיים שם לימודי תואר ראשון ב-1953.
לאחר סיום לימודיו התגייס רורק לחיל הנחתים של ארצות הברית.
הוא השתתף במלחמת קוריאה והשלים את שירותו הפעיל בדרגת לוטננט ראשון.
לאחר שחרורו הוא עבר לשירות בכוחות המילואים של חיל הנחתים, ובסופו של דבר שירת כמפקד פלגת השליטה האווירית ה-24 בקוואנטיקו, וירג'יניה.
ב-1985 הוא פרש בדרגת קולונל לאחר 32 שונת שירות.
במהלך שירותו הוא עוטר בלגיון ההצטיינות.
לאחר שירותו משירות פעיל בנחתים, למד רורק בבית הספר למשפטים של אוניברסיטת ג'ורג'טאון וב-1959 קיבל תואר בוגר במשפטים.
לאחר מכן הוא עבד לזמן קצר במשרד עורכי הדין "קיו, קרי וקסטלו" בוושינגטון די.
עד לתחילת שירותו בממשל הפדרלי ב-1960.
רורק החל את שירותו בממשל כעוזר מנהלי לחבר בית הנבחרים הרפובליקני מניו יורק, ג'ון ר.
ב-1965 הוא היה לעוזר מנהלי של חבר בית הנבחרים הנרי פ.
סמית' השלישי, גם הוא רפובליקני מניו יורק.
ב-1974, כאשר פרש סמית', התמודד רורק כמועמד רפובליקני-שמרן על המושב של מחוז הבחירה ה-36 של ניו יורק בבית הנבחרים.
אף על פי שמחוז זה היה בשליטה של הרפובליקנים במשך 62 שנים, רורק לא התגורר בו במשך שנים רבות, ופרשת ווטרגייט הייתה סוגיה שפעלה נגד המועמדים הרפובליקנים בבחירות אלו.
כתוצאה מכך הוא הובס בבחירות.
לאחר התמודדותו הבלתי מוצלחת לקונגרס, היה רורק לסגנו של יועץ הנשיא ג'ון א.
ב-1976 הוא היה לעוזר מיוחד לנשיא ג'רלד פורד.
בתפקיד זה הוא היה איש הקשר בין הבית הלבן לבין הקונגרס.
לאחר הפסדו של פורד בבחירות של 1976, שימש רורק כחבר צוות העברת השלטון בבית הלבן.
עם תום נשיאותו של פורד הוא מונה כעוזר מנהלי של חבר בית הנבחרים הרפובליקני ממישיגן, הרולד סוייר.
במאי 1981 מינה הנשיא רונלד רייגן את רורק כעוזר מזכיר ההגנה לענייני חקיקה.
במסגרת תפקידו זה היה רורק ליועצו הראשי של מזכיר ההגנה קספר ויינברגר בסוגיות הקשורות לקונגרס והיה אחראי על השגחה על פעילויות הקונגרס במחלקת ההגנה ובזרועות הכוחות המזוינים.
עם סיום כהונתו בתפקיד ב-1985 הוענקה לו מדליית השירות האזרחי המצטיין של מחלקת ההגנה על ידי ויינברגר.
ב-27 בספטמבר 1985 מינה הנשיא רייגן את רורק כמזכיר חיל האוויר של ארצות הברית במקומו של ורן אור שפרש לאחר חמש שנים בתפקיד.
לאחר אישור המינוי על ידי הסנאט, הוא הושבע לתפקידו ב-1 בדצמבר אותה שנה.
הוא כיהן בתפקידו ארבעה חודשים בלבד וב-7 באפריל 1986 הוא התפטר מתפקידו מסיבות אישיות.
לאחר פרישתו ניהל רורק יחד עם משפחתו עסק למקרקעין באנאפוליס, מרילנד.
ראסל רורק נפטר באנאפוליס ב-19 בינואר 2003, בגיל 71.
רפרטי (ראף) ג'ליקו פרוסט לאו (שם מלא באנגלית: Rafferty Jellicoe Frost Law נולד: 6 באוקטובר 1996) הוא שחקן קולנוע, טלוויזיה, דוגמן ומפיק אנגלי.
לאו נולד בשנת 1996 לשחקן ג'וד לאו לדוגמנית לשעבר ולמעצבת האופנה סיידי פרוסט.
הוריו התגרשו בשנת 2003. הוא אח בכור לרודי, איריס, עדה וסופי.
לאו ערך את הופעתו הראשונה על מסלול הדוגמנות ביוני 2014 בתצוגת בגדי הגברים של DKNY.
לאחר מכן דגמן עבור חברת האופנה אפרה לונדון.
הוא דגמן גם עבור חברת האופנה ברברי ונבחר לגבר המתלבש הטוב ביותר לשנת 2016 על ידי מגזין GQ.
בשנת 2017 צעד על מסלול תצוגת האופנה של דולצ'ה וגבאנה והשתתף בקמפיין האופנה לגברים של החברה.
הוא מיוצג על ידי סוכנות הדוגמנים "Select Model Management".
לאו הוא הסולן והגיטריסט של להקת "Outer Stella Overdrive".
הוא הכיר את חבר הלהקה קלווין בואנו כשזה היה בן זוגה של אחותו הדוגמנית והשחקנית איריס.
יציאת האלבום נדחתה עקב מגפת הקורונה.
בלהקה חברים בואנו, רודי אלברן ויאמין אמין.
לאו שיחק לראשונה בשנת 2010 בסרט המעקלים לצד אביו.
בסרט הוא גילם את הדמות שגילם אביו בצעירותו.
בשנת 2019 הפיק ושיחק בסרט הקצר "הכובע".
באותה שנה שיחק בסרט הקצר "Contact".
בשנת 2021 שיחק בתפקיד ראשי לצד מייקל קיין, לנה הידי וריטה אורה בסרט הקולנוע טויסט.
באפריל 2021 לוהק לאו לתפקיד ראשי בסדרה אדוני האוויר בהפקת סטיבן ספילברג וטום הנקס.
בשנת 2022 הופיע בקליפ "Are You Entertained" של אמן היפי הופ ראס שמארח את אד שירן בקליפ מופיע גם השחקן טום פלטון.
+ קולנוע וטלוויזיה שנה כותרת תפקיד הערות 2010 המעקלים רמי הצעיר סרט קולנוע 2019 Running Man פרד לאב סרט קצר 2020 Contact רולף סרט קצר 2020 הכובע בחור צעיר סרט קצר, שחקן, מפיק 2021 טוויסט טוויסט סרט קולנוע, תפקיד ראשי 2024 אדוני האוויר סמל קן למונס סדרת טלוויזיה, תפקיד ראשי
רסמוס אלם (בשוודית: Rasmus Alm; נולד ב-17 באוגוסט 1995) הוא כדורגלן שוודי המשחק בעמדות הקשר והקיצוני הימני בסנט לואיס סיטי.
לאחר שהחל את הקריירה בקבוצות נוער מהליגות הנמוכות, עבר למחלקת הנוער של לנדסקרונה בולס מליגת המשנה השוודית.
בשנת 2013 החל לשחק בקבוצת הבוגרים של המועדון, ובאותה עונה ירדה הקבוצה לליגה השלישית, בה נותרה עד שעזב את המועדון.
ב-6 בדצמבר 2017 חתם על חוזה לארבע עונות בברומאפויקארנה, העולה הטרייה לליגת העל השוודית.
בתום העונה נשרה הקבוצה לליגה השנייה, ואלם חתם לארבע עונות בדגרפורס, גם היא מהליגה השנייה.
ב-25 ביולי 2019 חתם על חוזה לשלוש עונות וחצי באלפסבורג מליגת העל השוודית.
ראסם ח'מאיסי (בשמו המלא, "ראסם מוחיי אלדין חמאיסי"; בערבית: "راسم محيي الدين خمايسي"; נולד בשנת 1958 בכפר כנא) הוא מתכנן ערים וגאוגרף, פרופסור מן המניין בחוג לגאוגרפיה ולימודי סביבה באוניברסיטת חיפה וראש המרכז לתכנון ולימודים בכפר כנא.
כיהן כנשיא האגודה הגאוגרפית הישראלית בין השנים 2007–2009.
ח'מאיסי השלים תואר ראשון בגאוגרפיה ולימודים אורבניים באוניברסיטת בן-גוריון בנגב, ותואר שני בתכנון ערים ואזורים בטכניון בחיפה, דוקטורט בגאוגרפיה באוניברסיטה העברית בירושלים, ולימודי פוסט-דוקטורט ב-London School of Economics and Political Science ו-Queen Mary and Westfield College.
בין השנים 1982–1996 עבד כעוזר מחקר במוסדות שונים, בהם המכון לחקר העיר והאזור בטכניון, המחלקה לגאוגרפיה באוניברסיטה העברית, מכון טרומן באוניברסיטה העברית והחוג לגאוגרפיה באוניברסיטת חיפה.
בשנת 1996 התמנה למרצה באוניברסיטת חיפה ובשנת 2013, מונה באותה אוניברסיטה לפרופסור חבר בחוג לגאוגרפיה ולימודי סביבה.
ראסם ח'מאיסי חבר באגודות מקצועיות וציבוריות רבות, ביניהן הסתדרות המהנדסים בישראל, האגודה הגאוגרפית הישראלית, האיגוד לתכנון סביבתי בישראל, המרכז הבינלאומי לשלום ולשיתוף פעולה (IPCC) בירושלים, ב"אגודת הארבעים", האגודה להכרה בכפרים הלא מוכרים שנמנה עם מייסדיה.
בנוסף, היה חבר בעבר בוועד המנהל של עמותת "אל אקצא" לשמירה ופיתוח המקומות הקדושים למוסלמים בישראל ובמוסדות וארגונים אחרים.
ח'מאיסי כיהן כחבר בוועדות שונות ורבות לתכנון מוניציפלי ברחבי ישראל.
בנוסף שימש כעורך כתב העת "אלבורהאן", כראש צוות להכנת תוכניות אב לכפרים ומועצות שונות וכיועץ לרשויות מקומיות.
בשנת 2012 הוענק לו התואר "יקיר התכנון בישראל" מטעם איגוד המתכננים בישראל.
ראסם ח'מאיסי מתגורר בכפר כנא והוא אב לחמישה ילדים.
ראסל ויליאם פריי הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השביעי של מדינת קרוליינה הדרומית.
פריי, חבר המפלגה הרפובליקנית, כיהן טרם שירותו בקונגרס האמריקאי כנציג מחוז הבחירה ה-106 בבית הנבחרים של קרוליינה הדרומית בשנים 2015–2023.
פריי נולד בשלהי ינואר 1985 בעיר סרפסייד ביץ' (Surfside Beach) שבמזרח קרוליינה הדרומית.
את לימודיו הגבוהים השלים באוניברסיטת קרוליינה הדרומית ובבית הספר הפרטי למשפטים השוכן בצ'ארלסטון.
במאי 2015 הודיע נלסון הארדוויק, חבר בית הנבחרים של קרוליינה הדרומית, על התפטרותו מתפקידו לאחר שהנהגת בית הנבחרים חקרה האשמות בדבר הטרדה מינית מצדו.
בעקבות זאת התקיימו בחירות מיוחדות להחלפתו של הארדוויק, בהן התמודד פריי.
הוא זכה במרב קולות הבוחרים בבחירות המקדימות של המפלגה הרפובליקנית, אך לא ב-50% מהם.
לפיכך הוא התקדם לסיבוב שני מול טיילר סרוואנט, משגבר עליו בסיבוב מכרייע זה, ניצח ללא התנגדות בבחירות הכלליות.
לאחר ההסתערות על הקפיטול ב-6 בינואר 2021, הצביע טום רייס, חבר בית הנבחרים של ארצות הברית מטעם מחוז הקונגרס השביעי של קרוליינה הדרומית, בעד הדחתו של הנשיא דונלד טראמפ.
פריי מתח ביקורת על רייס בשל הצבעתו בעד ההדחה, והצהיר כי ישקול להתייצב מולו בבחירות 2022. באוגוסט 2021 הכריז פריי באורח רשמי כי יתמודד מול רייס בבחירות האמצע, בנימוק כי ההחלטה של רייס להדיח את טראמפ הניעה אותו לעשות כן.
ב-1 בפברואר 2022 הביע טראמפ את תמיכתו בפריי.
בפריימריז של המפלגה הרפובליקנית ב-14 ביוני, פריי ניצח את רייס בפער של 26.6%.
ב-8 בנובמבר נבחר לקונגרס האמריקאי עם 64.9% מהקולות.
במהלך השבוע הראשון להתכנסות הקונגרס ה-118 של ארצות הברית נבחר פריי לשמש כנשיא מחזור הצעירים.
ב-16 בינואר 2023 הוכרז כי פריי יהיה חבר בוועדת המשפט של בית הנבחרים.
בשנת 2023 נמנה פריי בין 47 הרפובליקנים שהצביעו בעד החלטה שהורתה לנשיא ג'ו ביידן להשיב את חיילי הכוחות המזוינים של ארצות הברית מסוריה בתוך 180 יום.
ראספבול (בנורווגית: Raspeball; גם Potetball) הוא כיסונים של תפוחי אדמה, מנה נורווגית מסורתיות.
מאכל דומה מהמטבח הגרמני נקרא Kartoffelklöße.
המרכיב העיקרי במנה הוא הוא תפוחי אדמה קלופים, אשר מגוררים או טחונים ומעורבבים עם קמח, בדרך כלל קמח שעורה או לפעמים קמח חיטה, כדי שהחומר לכדורים יידבק זה לזה.
בהתאם לשיעור עיסת תפוחי האדמה וסוגי הקמח השונים, למוצר יהיה טעם ומרקם שונים.
המאכל נפוץ יותר באזור דרום נורווגיה (Sørlandet) שבו "kompe" הוא השם הנפוץ ביותר למנה, במערב נורווגיה (Vestlandet) שבו המונחים "raspeball", "komle" ו-"potetball" הם הנפוצים ביותר ובאזור האמצעי (טרנדלג) שם המנה מכונה כמעט תמיד "klubb".
במערב נורווגיה, מאכל זה נצרך באופן מסורתי בימי חמישי, כאשר הוא מופיע לעיתים קרובות כ"מנה של היום" בבתי קפה ובמסעדות המתמחים במטבח מקומי, וידוע בכינויו "Komle-torsdag".
יש מגוון גדול של וריאציות אזוריות למנה ומלווי המנה משתנים באופן מקומי.
הם עשויים לכלול בשר חזיר או טלה מלוח ומבושל, בייקון, נקניקיות, חמאה מומסת, גזר מבושל, רוטבגה מעוכה או מבושלת, שמנת חמוצה, קפיר או רוויון, בשר משומר, רוטב גבינה חומה ואפילו תפוחי אדמה מבושלים.
סוג של ראספבול הוא פיסקבול (נקרא גם blandaball/blandetball), שבו מוסיפים דג טחון, טרי או מלוח, לבצק תפוחי האדמה.
ראסל וילבור פיטרסון היה מדען ופוליטיקאי אמריקאי מדלאוור, איש המפלגה הרפובליקנית, שכיהן כמושל דלאוור ה-66 בשנים 1969–1973. לאחר מכן ועד 1976 הוא היה יושב ראש המועצה לאיכות הסביבה של משרד הרשות המבצעת של נשיא ארצות הברית, ובשנים 1979–1985 הוא היה נשיא אגודת אודובון הלאומית .
ראסל פיטרסון נולד בעיר פורטג' שבוויסקונסין, כשמיני מבין תשעת ילדיהם של אמה (לבית אנתוני) ויוהאן אנטון פיטרסון.
אביו היה מהגר משוודיה שעבד כמוזג וכספר.
פיטרסון למד באוניברסיטת ויסקונסין–מדיסון, שם קיבל ב-1938 תואר בוגר במדעים.
כדי לפרנס את עצמו הוא עבד כשוטף כלים במעבדה לכימיה, וב-1942 קיבל תואר דוקטור לפילוסופיה בכימיה.
בעת לימודיו היה פיטרסון חבר באחוות פי בטא קפא.
ב-1937 נשא פיטרסון לאישה את ליליאן טרנר, ולשניים נולדו ארבעה ילדים.
ליליאן נפטרה ב-1994, ושנה לאחר מכן הוא נישא בשנית לג'ון ג'נקינס.
לאחר סיום לימודיו גויס פיטרסון על ידי חברת דופונט ככימאי חוקר בתחנת הניסיונות שלה בוילמינגטון.
במשך 26 שנים הוא שימש בתפקידי מחקר, ייצור ומכירות בולטים בחברה, ובסופו של דבר שימש בתפקיד ניהולי כאשר ב-1963 היה למנהל המחקר והפיתוח שלה.
במשך כל תקופה זו, היה פיטרסון פעיל חברתי ידוע במחוז ניו קאסל.
הוא היה מעורב ב"יום חדש לדלאוור", שהיה ניסיון לרפורמה ממשלתית בממשלו של ג'יימס קיילב בוגס וארגן את המאמצים לרפורמה במערכת הכליאה שנודעו בשם "המערכה לשלושת ה-S של האזרחים" (להציל את האנשים, לחסוך בכסף, ולצמצם את שיעור הפשיעה" - salvage people, save dollars, and shrink the crime rate).
יכולות המנהיגות שלו היוו השראה להנרי ב.
דו פונט למנות אותו כחבר בוועדה המנהלת של מועצת הפיתוח של וילמינגטון רבתי.
הוא הושם כאחראי על תוכנית שיפור השכונות, והוטלה עליו המשימה לפתור את בעיית העוני בקהילה האפרו-אמריקאית.
ב-1968 חוותה דלאוור מהומות אלימות בעקבות רצח מרטין לותר קינג, וכוחות המשמר הלאומי של דלאוור עדיין נכחו ברחובות וילמינגטון בהוראת המושל הדמוקרטי השמרן צ'ארלס ל.
נראה היה שלפיטרסון הייתה גישה רעננה ופרוגרסיבית לטיפול בסוגיות אלו ואחרות, והוא גויס על ידי מנהיגי המפלגה הרפובליקנית בדלאוור כדי להתמודד מטעמה למשרת המושל.
ב-1968 נבחר פיטרסון כמושל דלאוור לאחר שהביס את המושל המכהן טרי.
פעולתו הראשונה לאחר השבעתו הייתה הוצאת אנשי המשמר הלאומי מווילמינגטון.
ממשלו ביצע כמה שינויים משמעותיים, והשינוי הגדול ביותר היה ככל הנראה היישום המוצלח של תוכנית "יום חדש לדלאוור" שבמסגרתה בוצעו שינויים בארגון ממשלת המדינה.
מחלקות הממשל של דלאוור נוהלו על ידי ועדות שמונו על ידי המושל, אך עם עצמאות משמעותית בשיקולי המדיניות.
כתוצאה מכך, לפיטרסון הייתה שליטה על המחלקות רק באמצעות שיכנוע וצעדים תקציביים.
החוק החדש יצר קבינט של 11 אנשים, וראשי המחלקות שירתו על פי רצונו של המושל.
בסך הכול, ביטל פיטרסון כמאה ועדות ומועצות.
הן פיטרסון, והן יורשו, שרמן טריביט, לא הצליחו לנצל את השינוי, ורק יורשיהם הפכו אותו לאחד מיסודות ממשל המדינה כיום.
התוצאה המרכזית של חוק זה הייתה מניעה מחברת של מלהקים בית זיקוק לנפט בשווי של 200 מיליון דולר.
צעד חקיקתי זה שימש מאז כדוגמה למדינות אחרות כאמצעי להגנה על החופים שלהם.
על החוק הוגשו ערעורים לבתי המשפט, אך ללא הצלחה, ופיטרסון הוביל את התנועה הסביבתנית בדלאוור כאשר נשא תג על דש בגדו בו נכתב "לעזאזל עם של" (To Hell with Shell).
היו אלו שינויים עוצרי נשימה בדלאוור השמרנית.
פיטרסון מינה את האפרו אמריקאי הראשון, ארבה ג'קסון, כחבר בחבר הנאמנים של אוניברסיטת דלאוור, עמד על כך שיגויסו שחורים למשטרת המדינה, ולחץ לחקיקת חוק שיכון פתוח וחוקי הפלות מתונים.
ב-1972 הייתה דלאוור למדינה האחרונה בארצות הברית שביטלה את עונש המלקות ואת עמוד הקלון.
בינתיים, על אף אזהרות, נראה היה שפיטרסון לא היה מודע להחמרת הבעיות הפיננסיות של המדינה.
ביוני 1971 הוא הודה בחישובי הכנסות שגויים שגרמו לגרעון של 5 מיליון דולר בתקציב המדינה.
טעות זו פתחה את הדרך למתנגדים לשינויים שביצע להטיח בו ביקורת.
כתוצאה מכך, כאשר הוא ביקש להיבחר לתקופת כהונה שנייה בשנה שלאחר מכן, הוא ניצח בבחירות המקדימות של הרפובליקנים בהפרש של 8 אחוזים מול סגן המושל והמושל לשעבר דייוויד באקסון.
בבחירות הכלליות הוא הובס על ידי סגן המושל לשעבר שרמן טריביט לאחר שהכריז על העלאת מיסים בלתי צפויה בעיצומה של מערכת הבחירות.
בסופו של דבר הוא סיים את כהונתו כשבתקציב המדינה נרשם עודף.
לאחר תום כהונתו, הנשיא ניקסון, שהתרשם מתשובתו של פיטרסון לסטאנס, מינה אותו כיושב ראש המועצה לאיכות הסביבה של משרד הרשות המבצעת של נשיא ארצות הברית.
בתפקיד זה שימש פיטרסון עד 1976, והוביל כוח משימה לביטול השימוש בCFC ולסיוע בעיצוב חוות דעת כפי שהוגדר בחוק מדיניות הסביבה הלאומי .
בנובמבר 1973 שיתף פיטרסון פעולה עם מושל ניו יורק נלסון רוקפלר בהקמת הוועדה לברירות קריטיות עבור האמריקאים .
פיטרסון היה צפר שאימץ את התחביב לאחר שלקח את בנו לאוורגליידס ב-1954 וזיהה יותר מאלף סוגי ציפורים במהלך חייו.
בשנים 1979–1985 הוא שימש כנשיא אגודת אודובון הלאומית .
הוא נאבק בניסיונותיו של רונלד רייגן להחליש את תוקפן של תקנות הסביבה, דחף את האגודה אל מעבר למשימותיה המסורתיות בתחומים כמו מדיניות אנרגיה, פסולות רעילות וויסות אוכלוסין.
הוא שכר את שירותיהם של מדענים נוספים, יזם תוכנית לימודים סביבתנית לילדי בתי הספר וגרם לטד טרנר לממן סדרת טלוויזיה בשם "העולם של אודובון", בהנחייתו של רוברט רדפורד.
באוקטובר 1996 העביר פיטרסון את שיוכו הפוליטי אל המפלגה הדמוקרטית, לאחר שתמך במפלגה זו בבחירות לנשיאות מאז 1988.
ב-1971 העניקה הפדרציה הלאומית לחיות הבר לפיטרסון את פרס "משמר הסביבה של השנה".
ב-1974 הוא קיבל את פרס צ'ארלס לתרופ פרסונס לשירות ציבורי מהאגודה האמריקנית לכימיה.
ב-1982 הוא נבחר כשוודי-אמריקאי של השנה על ידי המועצה השוודית של אמריקה.
ב-1984 הוענק לו פרס רוברט מרשל על ידי אגודת אזורי הטבע הבראשיתיים.
ב-1995 העניקה לו ליגת מצביעי השימור פרס על מפעל חיים.
ב-2007 הוכנס שמו להיכל התהילה של השימור של ויסקונסין.
על שמו נקרא מרכז ראסל ו.
פיטרסון למקלט עירוני לחיות בר, השוכן מחוץ לווילמינגטון.
באפריל 2008 שונה שמה של ספינה קטנה כך שהיא נקראה על שמו של פיטרסון.
הספינה, בבעלות חברת Aqua Survey Inc, שימשה למחקר נתיבי נדידת ציפורים, אך במאי אותה שנה היא נהרסה בסערה שהתחוללה מול חופי דלאוור, שבה נהרג אחד מאנשי הצוות.
ראסל פיטרסון נפטר בביתו שבסנטרוויל, דלאוור, ב-21 בפברואר 2011 כתוצאה מהתקף לב.
הוא נטמן בבית הקברות הפרסביטריאני שבאולס נסט, דלאוור.
רָאעֶ'ב עָלָאמֶה הוא זמר, מוזיקאי ואיש טלוויזיה, שיעי, לבנוני, בעל אזרחות קנדית.
אחד היוצרים והזמרים המפורסמים בעולם הערבי, בסוף המאה ה-20 ובתחילת המאה ה-21.
עלאמה התחיל לשיר בבית הספר בגיל 8, כשהוא מלווה את שירתו בנגינה על עוד.
הוא השתתף במספר תוכניות רדיו והיה ידוע בחיבתו להופיע בטקסים בבית הספר.
החל את הקריירה שלו בשנות ה-80 כשהתמודד בתוכנית טלוויזיה לגילוי כישרונות חדשים בשם "סטודיו אל-פַֿן", ובה קיבל את פרס הפלטינה.
מאז הוא כותב, מלחין, שר, מופיע ומוציא אלבומים, כמעט מדי שנה.
הוא היה האמן הערבי הראשון שהאלבום שלו נמכר בסטארבקס.
לעלאמה שיתופי פעולה עם זמרים אחרים, כמו: שאקירה, מוחמד חמאקי ממצרים, מהאמירויות, וסמירה סעיד ממרוקו.
רשת בתי הספר סנט ג'ורג'
בתחילת הקריירה המוזיקלית שלו בשנות ה-80, פתח עלאמה את בתי הספר של סנט ג'ורג'.
מטרתו הייתה לספק חינוך לכמה שיותר תלמידים.
להגשמת המטרה הוא רתם את אחיו, אחמד סובחי עלאמה, שפתח את בית הספר הראשון בביירות ובו כ-200 תלמידים, והמפעל גדל לכ-2,000 תלמידים בארבעה מבנים בשכונות הדרומיות של ביירות.
לאורך הקריירה שלו, זכה עלאמה לחסות מכמה גופים וחברות בין-לאומיות והיה "הפנים" של מסעות הפרסום שלהן.
בין הגופים והחברות: האו"ם, סטארבקס, מרצדס-בנץ, סמסונג, משרד התיירות המלזי, מלזיה איירליינס, מידל איסט איירליינס.
עלאמה זכה בשני פרסי "צדף הזהב" לאנשי תרבות לבנונים ובכמה פרסים נוספים במהלך הקריירה שלו.
אלבומיו הפכו אותו לאחד הזמרים המצליחים מבחינה מסחרית בעולם הערבי.
עלאמה היה ראש חבר השופטים, בעונה הראשונה והשנייה (2012–2013) של תחרות אראב איידול בתאגיד השידור הסעודי MBC (המקבילה של התוכנית אמריקן איידול).
ב-2015 הוא הוא היה חבר בפאנל השופטים של תוכנית "אקס פקטור" בתחנת MBC One.
בשנת 2019, הוא השתתף בפאנל השופטים של The Voice עונה 5, בדובאי.
באוקטובר 2023, הוא היה חבר בפאנל השופטים של תוכנית "אקס פקטור" בטלוויזיה של דובאי.
בשנת 2013, מונה עלאמה על ידי התוכנית הסביבתית של האו"ם (UNEP) כשגריר של שלום ורצון טוב.
התבטאותו לאחר חיסולו של נסראללה והתגובות בלבנון
בדצמבר 2024 פורסמה הקלטה של שיחת טלפון שבה הביע עלאמה את מה שנתפס בעיני שיעים לבנונים, תומכי חזבאללה, כ"הקלה" לאחר חיסולו של נסראללה.
הפגנות נערכו נגד עלאמה, איימו עליו שאם יגיע לביירות יפגעו בו, ושרפו אחד מבתי הספר שלו, בדרום ביירות.
מנגד, היו רבים שתמכו בו, בטענה כי כך חשים לבנונים רבים.
"ראפ מטורף" הוא אלבום האולפן השישי של הראפר הישראלי טונה, שיצא לאור ב-30 במאי 2025. האלבום כולל 11 שירים חדשים, בהם שיתופי פעולה עם רביד פלוטניק ופלד.
האלבום יצא ארבע שנים לאחר הצלחתו של אלבומו הקודם "מזרח פרוע" (2021), אשר זכה לביקורות חיוביות ולמעמד דאבל פלטינה.
טונה המשיך באלבום זה את שיתוף הפעולה עם המפיקים המוזיקליים ניר דנן ויקיר בן טוב.
כמו כן, גם באלבום הזה שיתף פעולה עם רביד פלוטניק, אשר להם שיתופי פעולה רבים בתחום המוזיקה.
האלבום מציג גיוון מוזיקלי רחב והשפעות רבות משלל סוגות מוזיקה והתנסות מצד טונה בסוגות בהן הוא לא התנסה עד האלבום.
באלבום בולט מאוד השימוש בסינתיסייזר על ידי יקיר בן טוב.
האלבום "ראפ מטורף" זכה לביקורות חיוביות ממבקרי מוזיקה, שהדגישו את השירים "ראפ מטורף" ו"אוזניות" כשיאים באלבום.
המבקר יובל אראל ציין כי האלבום מציג את טונה במיטבו, עם שירים בעלי עומק רגשי וכתיבה חדה.
ראסל ביליו לונג היה פוליטיקאי אמריקאי, אשר כיהן כחבר הסנאט של ארצות הברית מטעם לואיזיאנה בין השנים 1948–1987.
ראסל ביליו לונג נולד ב-3 בנובמבר 1918 בשריבפורט שבלואיזיאנה, והיה בנם של יואי לונג ורוז מקונל לונג.
במקור נקרא יואי פירס לונג השלישי, אך אביו הגיע זמן קצר לאחר לידתו ושינה את שמו לראסל.
הוא נקרא על שם ראסל ביליו, בן הדוד האהוב על אמו.
לונג השלים את לימודי התואר הראשון שלו באוניברסיטת המדינה של לואיזיאנה בשנת 1939 וקיבל תואר במשפטים ממרכז המשפטים של אוניברסיטת המדינה של לואיזיאנה בשנת 1942. בזמן לימודיו באוניברסיטה, פגש לונג את קתרין האטיק והתחתן עימה.
נולדו להם שתי בנות, קיי ופמלה.
בשנת 1969 התגרשו השניים והוא נישא לקרוליין בייסון.
ביוני 1942, במהלך מלחמת העולם השנייה, התגייס לונג למילואים של הצי של ארצות הברית.
הוא השתתף בפלישות בעלות הברית לצפון אפריקה, סיציליה, איטליה ודרום צרפת ופיקד על ספינת תובלה (LCT) בנחיתה בגל הראשון בקוואליר-סור-מר.
הוא זכה בארבעה עיטורי כוכבי קרב על שירותו.
בדצמבר 1945 הוא שוחרר כלוטננט, ובשנת 1947 נבחר לסגן המפקד הראשון של ארגון AMVETS.
עם שובו מהמלחמה, עסק לונג בעריכת דין.
בשנת 1947 פעל במסגרת מסע הבחירות לבחירתו מחדש של דודו, ארל לונג, למשרת מושל לואיזיאנה.
כאשר ארל לונג נכנס לתפקידו בשנת 1948, הוא מינה את ראסל לונג כיועצו הבכיר.
בנובמבר אותה שנה נבחר ראסל לונג למלא את מקומו של הסנאטור ג'ון אוברטון, שנפטר, ואשר מקומו אויש זמנית על ידי ויליאם פיזל.
בניצחונו בבחירות לסנאט הפך לונג לאדם היחיד בהיסטוריה של ארצות הברית שקדמו לו באותו בית מחוקקים גם אביו וגם אמו.
הוא נבחר ב־2 בנובמבר 1948, יום לפני יום הולדתו ה־30, ונכנס לתפקידו ב־31 בדצמבר – ובכך עמד בדרישת החוקה כי סנאטורים יהיו בני 30 לפחות עם כניסתם לתפקיד.
מאחר שמילא מושב שהתפנה, זכה לונג ביתרון של כמה ימי ותק על פני חברי סנאט אחרים שנבחרו באותה מערכת בחירות של 1948, בהם לינדון ג'ונסון ויוברט האמפרי, שכהונתם החלה רשמית ב־3 בינואר 1949.
בין השנים 1953 ל־1987 היה לונג חבר בוועדת הכספים של הסנאט, האחראית על חקיקת מיסים; הוא כיהן כיושב־ראש הוועדה במשך 15 שנה, משנת 1966 ועד 1981, אז עברה השליטה בסנאט לידי הרפובליקנים והם נטלו את ראשות הוועדות.
לונג נודע בידע האנציקלופדי שלו בקוד המס הפדרלי.
הוא הבין כי יוכל להשיג את יעדיו החקיקתיים בצורה היעילה ביותר אם יצרף את סדרי העדיפויות שלו כתיקונים לחוקי מס קיימים, במקום לקדם חקיקה ישירות בשמו.